เรื่องร้องเรียน (กีดขวาง,ถนน,ความสะอาด,น้ำท่วม) วันที่ 2022-06-24 16:09:24 — แขวงแสมดำ เขตบางขุนเทียน กรุงเทพมหานคร
บ้าน (ไม่ทราบเลขที่) ซอยท่าข้าม 18 ถนนท่าข้าม เขตบางขุนเทียน 

เข้าซอยดังกล่าวไปประมาณ 300 เมตร ฝั่งขวามือ เกือบสุดซอย พบบ้านไม่ทราบเลขที่ (จุดสังเกต อยู่เยื้องกับอพาร์ตเม้น 18 แมนชั่น) บ้านหลังดังกล่าวได้เปิดกิจการเป็นอู่ซ่อมรถ มักนำขยะที่ใช้ภายในบ้านมัดเป็นถุงและเอาออกมากองรวมกันไว้บริเวณข้างบ้านโดยไม่มีถังใส่ขยะ เมื่อเวลาฝนตก น้ำท่วม ทำให้ขยะลอยเกลื่อนเต็มพื้นถนน ลอยไปบริเวณบ้านพักอาศัยของผู้อื่น สร้างความสกปรกเป็นอย่างมาก รวมถึงมักนำรถส่วนที่เป็นของตนเอง และรถที่มารับบริการซ่อม จอดกีดขวางทางสัญจรตลอดทั้งวันเป็นประจำทุกวัน ทำให้รถเข้า-ออกในซอยลำบาก อีกทั้งเรื่องของสุนัขที่บ้านหลังดังกล่าวเลี้ยงไว้ เท่าที่พบเห็นจะมีอยู่ 3 ตัว ตัวที่ 1 สีขาว+น้ำตาลอ่อน หูตั้ง ตัวนี้มักเห่าและวิ่งไล่กัดผู้คนที่สัญจรด้วยรถจักรยานยนต์ผ่านไป-มา เคยแจ้งเจ้าของบ้านแล้ว แต่ก็นิ่งเฉยไม่ได้สนใจอะไร ตัวที่ 2 สีน้ำตาลแดง หูตั้ง และตัวที่ 3 สีน้ำตาลแดง หูพับ ซูบผอม ขาหลังกระเผกทั้ง 2 ข้าง  มักวิ่งออกมาฉี่และขับถ่ายบริเวณพื้นถนนและบริเวณบ้านพักอาศัยของผู้อื่น ทำให้เกิดความสกปรกและส่งกลิ่นเหม็นรบกวนเป็นอย่างมาก สร้างความเดือดร้อนให้กับผู้พักอาศัยใกล้เคียง ขอให้เจ้าหน้าที่ดำเนินการตรวจสอบและแก้ไข ขอบคุณค่ะ